Patrice Bergeron

Patrice Bergeron (s. 24. heinäkuuta 1985 Ancienne-Lorette, Quebec) on uransa päättänyt kanadalainen jääkiekkoilija, joka pelasi 19 kautta NHL:ssä Boston Bruinsissa. Bergeron oli pelipaikaltaan keskushyökkääjä. Häntä on pidetty yhtenä maailman parhaista kahden suunnan keskushyökkääjistä ja hän on voittanut parhaan puolustavan hyökkääjän Frank J. Selke Trophyn ennätykselliset kuusi kertaa. Hän kuuluu niin sanottuun Kolmen kullan klubiin, eli on voittanut urallaan jääkiekon olympiakultaa, Stanley Cupin sekä maailmanmestaruuden. Lisäksi hänellä on nuorten maailmanmestaruus ja maailmancupin voitto. Uransa lopetettuaan hänen plus/miinus-teholukemansa jäi reilusti yli 200:n, mikä on harvinaista hänen aikansa NHL-kiekossa. Bergeron oli myös aloitusspesialisti. Aloitusvoiton todennäköisyys on hänellä NHL:n korkeinta luokkaa. 
Bergeron on kanadanranskalainen.

Bruins varasi Bergeronin vuoden 2003 varaustilaisuudessa varausnumerolla 45. Hän siirtyi juniorisarjasta Bruinsin joukkueeseen heti kaudeksi  ja hän onkin noussut yhdeksi Bostonin avainpelaajista. Kaudella  Bergeron voitti Bostonin sisäisen piste- ja maalipörssin 81 ottelussa pistein 31+42=73. Samalla hän sijoittui koko NHL:n pörssissä sijalle 42. Bergeron tuli toiseksi jääkiekon MM-kilpailujen 2006 pistepörssissä maajoukkuetoverinsa Sidney Crosbyn jälkeen pistein 6+8=14.

Bergeron teki elokuussa 2006 pitkän viisivuotisen jatkosopimuksen Bruinsin kanssa. Yhteensä viidestä kaudesta tuli palkkaa 23,75 miljoonaa dollaria, eli hän sai 4,75 miljoonaa jokaisella kaudella. Bergeron teki uransa ensimmäisen hattutempun 6–0-voitossa Ottawa Senatorsia vastaan 11. tammikuuta 2011. Kolmas maali syntyi toisessa erässä ajassa 14:07.
Ennen kauden 2020–2021 alkua Bruins nimesi Bergeronin joukkueen kapteeniksi. https://www.tsn.ca/boston-bruins-name-patrice-bergeron-20th-captain-in-franchise-history-after-zdeno-chara-s-departure-1.1573837 Elokuussa 2022 Bergeron teki Bruinsin kanssa yksivuotisen jatkosopimuksen. https://www.tsn.ca/boston-bruins-re-sign-patrice-bergeron-1.1834148

Tilastot
 2000–01  Sainte-Foy Gouverneurs  QMAAA  5  1  2  3  0  –  –  –  –  – 2001–02  Séminaire St-François Blizzard  QMAAA  38  25  37  62  18  8  6  4  10  10   Acadie–Bathurst Titan  QMJHL  4  0  1  1  0  –  –  –  –  – 2002–03  Acadie-Bathurst Titan  QMJHL  70  23  50  73  62  11  6  9  15  6 2003–04  Boston Bruins  NHL  71  16  23  39  22  7  1  3  4  0  MM  9  1  0  1  4 2004–05  Providence Bruins  AHL  68  21  40  61  59  16  5  7  12  4  JMM  6  5  8  13  6 2005–06  Boston Bruins  NHL  81  31  42  73  22  –  –  –  –  –  MM  9  6  8  14  2 2006–07  Boston Bruins  NHL  77  22  48  70  26  –  –  –  –  – 2007–08  Boston Bruins  NHL  10  3  4  7  2  –  –  –  –  – 2008–09  Boston Bruins  NHL  64  8  31  39  16  11  0  5  5  11 2009–10  Boston Bruins  NHL  73  19  33  52  28  13  4  7  11  2  OK  7  0  1  1  2 2010–11  Boston Bruins  NHL  80  22  35  57  26  23  6  14  20  28 2011–12  Boston Bruins  NHL  81  22  42  64  20  7  0  2  2  8 2012–13  HC Lugano  NLA  21  11  18  29  8  –  –  –  –  –   Boston Bruins  NHL  42  10  22  32  18  22  9  6  15  13 2013–14  Boston Bruins  NHL  80  30  32  62  43  12  3  6  9  4 2014–15  Boston Bruins  NHL  81  23  32  55  44  –  –  –  –  – 2015–16  Boston Bruins  NHL  80  32  36  68  49  –  –  –  –  – 2016–17  Boston Bruins  NHL  79  21  32  53  24  6  2  2  4  2  WCup  6  4  3  7  2 2017–18  Boston Bruins  NHL  64  30  33  63  26  11  6  10  16  2 2018–19  Boston Bruins  NHL  65  32  47  79  30  24  9  8  17  12 2019–20  Boston Bruins  NHL  61  31  25  56  28  13  2  6  8  6 2020–21  Boston Bruins  NHL  54  23  25  48  16  11  4  5  9  4 2021–22  Boston Bruins  NHL  73  25  40  65  32  7  3  4  7  4 2022–23  Boston Bruins  NHL  78  27  31  58  22  3  1  0  1  0 19 kautta  yhteensä  NHL  1294  427  613  1040  494  170  50  78  128  96

Lähteet




 Viitteet 

Aiheesta muualla

Luokka:Frank J. Selke Trophy -voittajat
Luokka:King Clancy Memorial Trophy -voittajat
Luokka:Kanadalaiset jääkiekkoilijat
Luokka:Kanadalaiset olympiavoittajat
Luokka:Jääkiekon maailmanmestarit
Luokka:Kolmen kullan klubi
Luokka:Boston Bruinsin varaamat pelaajat
Luokka:Vuonna 1985 syntyneet
Luokka:Elävät henkilöt